section_heading: Skip Barber, Formula BMW, A1 Grand Prix i Formula 3 (2004. – 2008.)
paragraph_text: Pérez se 2004. godine natjecao na Nacionalnom prvenstvu Skip Barber u Sjedinjenim Američkim Državama. Vozio je za momčad koju je financirala meksička telekomunikacijska tvrtka Telmex. Na kraju prvenstva završio je na jedanaestom mjestu.<ref>Biografija Sergija Péreza na Ferrarijevoj službenoj stranici Ferrari. Preuzeto 21. listopada 2012. Godine 2005. otišao je u Europu gdje se natjecao u Njemačkoj Formuli BMW. Sezonu je završio na četrnaestom mjestu vozeći za momčad Team Rosberg.<ref>Momčadi i vozači > Sergio Pérez Formula 1. Preuzeto 21. listopada 2012. Sljedeće godine završio je na šestoj poziciji. U sezoni 2006./07. u seriji A1 Grand Prix za momčad A1 Team Mexico, vozio je dvije utrke, a jednu je završio u bodovima.<ref>Prvenstvo A1 Grand Prix Times of India. Preuzeto 21. listopada 2012. Pérez se 2007. godine premjestio u Britansku Formulu 3. Natjecao se u nacionalnoj klasi za momčad T-Sport u kojoj je osvojio i naslov prvaka. Pobijedio je dvije trećine utrka, te dvije utrke nije završio na pobjedničkom postolju. Godine 2008. momčad T-Sport otišla je u međunarodnu klasu. Nakon što je na početku sezone vodio u sveukupnom poretku, sezonu je završio na četvrtom mjestu.<ref>Momčadi i vozači - Sergio Pérez ITV. Preuzeto 21. listopada 2012.